
				   OPĆINSKOM SUDU U ŠIROKOM BRIJEGU        


Na temelju čl. 45. st. 2. t. h) i  čl. 241. st. 1. ZKP-a F BiH, podižem


O P  T  U  Ž  N  I  C  U

Protiv:
A. A. zv. Rođen … godine u S., RH.

D a   j e:
Nakon što je prethodno na njemu poznat način nabavio zelenu suhu NN biljnu materiju, koja svojim izgledom asocira na opojnu drogu, iako je znao da se radi o opojnoj drogi i da je posjedovanje iste zakonom zabranjeno, protivno odredbi čl. 4 i 19 Zakona o sprječavanju i suzbijanju opojnih droga (''Sl. glasnik BiH'' broj 8/06), što je htio, istu zelenu suhu NN biljnu materiju je držao u jednoj prozirnoj PVC vrećici, sve do dana 29.10.2025. godine kada je oko 01,15 sati u mjestu V. G., Š. B., dok je upravljao vozilom marke VW Golf, bijele boje, reg. oznaka …, bio kontroliran od strane policijskih službenika PU Široki Brijeg, kojima je tom prilikom dobrovoljno pokazao i predao jednu prozirnu PVC vrećicu u kojoj se nalazi zelena suha NN biljna materija, da bi se naknadnim vještačenjem utvrdilo da biljna materija dostavljena rasuta u prozirnoj PVC kesici, neto mase 0,988 grama, sadrži psihotropnu supstancu tetrahidrokanabinol (THC), te predstavlja opojnu drogu Cannabis, a Cannabis i Tetrahidrokanabinol (THC) se nalaze na Popisu opojnih droga, psihotropnih tvari, biljaka iz kojih se može dobiti opojna droga i prekursor Zakona o sprječavanju i suzbijanju zloupotrebe opojnih droga („Sl. glasnik BiH“ broj 8/06, 103/08 i 51/11).

Dakle, da je neovlašteno posjedovao opojnu drogu,  
	
[bookmark: __DdeLink__192_4126848418][bookmark: __DdeLink__913_2491071480]Čime da je počinio kazneno djelo Posjedovanje i omogućavanje uživanja opojnih droga iz čl. 239. st. 3. KZ F BiH. 
Istovremeno predlažem da se u smislu odredbi čl. 78. st. 1. KZ F BiH, u vezi sa odredbom čl. 239. st. 4. KZ F BiH osumnjičenom A. A. izrekne mjera sigurnosti oduzimanja predmeta, tako što će se od istog trajno oduzeti prozirna PVC u kojoj se nalazi zelena  suha NN biljna materija, o čemu je sačinjen zapisnik o dobrovoljnoj predaji predmeta PU Široki Brijeg, broj: … od 29.10.2025. godine, kojeg prati potvrda o privremenom oduzimanju predmeta, broj: … od 29.10.2025. godine, koji se po naredbi o čuvanju privremeno oduzetih predmeta Općinskog suda u Širokom Brijegu, broj … od 03.11.2025. godine, čuvaju pod kontrolom PU Široki Brijeg do okončanja kaznenog postupka ili dok sud ne odluči drugačije, jer su to predmeti kojim je kazneno djelo počinjeno, odnosno predmet – opojna droga koja se obvezno oduzima od počinitelja.

